شەفەق نیوز/ درویژترین دویەت لە جەهان، توەنست
ئەرا یەکەم جارە لە ژیانی بچوودە ناو فڕۆکە، دویای ئەوەگ کڕەێل ئاسمانی تورکیا شوینیگ
ئەرای دروس کردن، تا بەش باڵای ٧ پایی بکەێد.
رومیسا گیلجی، ئمساڵ لەناو کتاو گینیس جویر درویژترین
دویەت توومار کریا.
گیلجی کورسییگ جویلەکەر ئەرا هامشوو وەکار تیەرێد،
و باڵا بەرزەگەی وە بیمارییگ دروس بویە ک وەپی ئویشن بیماری "ویڤەر".
ئەو دویەت ٢٤ ساڵانە، قەت وە فڕۆکە مزڵ نەکردیە،
ک لە مناڵییش شوینی لەناو هویچ فڕۆکەیگ گەشتی نەویەسەو.
باوجی ئیسە توەنێد ئەرا دەوڵەتیگ بچوود، ئەوەیش
هەنای کڕەیل ئاسمانی وڵاتەگە شەش کورسی لەناو فڕۆکەیگ لاورد، و شوینیگ تایبەت ئەرا
گیلجی واز کرد.
لە پۆستیگ لەبان ئینیستاگرام، هەنای لە کالیفۆرنیا
نیشتەو، وت: گەشت خوەشیگ بوی، یە یەکەمین گەشتیگ ئاسمانییە ئەرا من، وەلێ هەڵبەت نیەوودە
دویاترینی، سوپاس ئەرا هەرکەسیگ بویە بەشیگ لەی کارە.
